Selv om isjias kan høres skremmende ut er det viktig å bevege seg for å raskere bli bra. I den akutte fasen anbefaler jeg svømming eller rolig gange. Sykling og roing kan også være fint forutsatt at du tolererer det fint. Begynn alltid rolig og øk gradvis etterhvert som tilstanden bedrer seg. En typisk trening helt i starten kan være at du går eller bare beveger deg i et basseng hvis det er veldig smertefullt. Øk med feks å svømme eller å gå noen korte lette turer. Når du tolerer det kan du begynne å trene styrke som f.eks knebøy og markløft (nei, det er ikke farlig).